**Tisztelt Remeteszőlősi Lakosok!**

Remeteszőlős Község dinamikusan növekvő település, amit jól jellemez az az örömteli tény, hogy állandó lakosainak száma már meghaladja a 800 főt. Alapvető célunk, hogy növekvő településünk a békés együttélés szigete legyen. Ennek elengedhetetlen alapfeltétele, hogy a közösségi együttélés szabályait mindannyian ismerjük és be is tartsuk.

Ennek érdekében a Képviselő-testület több témában több rendeletet alkotott meg, azonban a különböző törvényi változások miatt a helyi rendeletek egy részét vissza kellett vonni, illetve a szabálysértési alakzatát meg kellett szüntetni.

Ennek oka abban keresendő, hogy ha egy kérdést magasabb rendű jogszabály szabályoz, akkor nincs az önkormányzatnak jogalkotói hatásköre.

A Magyarország helyi önkormányzatairól szóló 2011. évi CLXXXIX. törvény új jogi helyzetet teremtett és megalkotta a „közösségi együttélés” fogalmát, mellyel kapcsolatban a helyi önkormányzat képviselő-testülete rendeletében meghatározhatja a kötelezettségek tartalmát, elmulasztásuk jogkövetkezményeit. Ezen rendelkezés alkotmányos vizsgálatai lezárultak, így Önkormányzatunk számára lehetőség nyílt a közösségi együttélésről szóló rendelet megalkotására. Erről a Képviselő-testület 65/2015. (IX.29.) önkormányzati határozatában döntött.

A jegyző megvizsgálta, hogy a majdani rendeletben az önkormányzat milyen kérdésköröket szabályozhat, mely alapján a Képviselő-testület 80/2015. (XI.2.) önkormányzati határozatában döntött a rendelet előkészítéséről, a már meglévő (de szabálysértési alakzatától megfosztott) helyi rendeletekben foglaltak felhasználásával. A rendeletalkotás során alapvető cél lesz, hogy az elmúlt évek együttélésének tapasztalatait is felhasználjuk és – a számunkra meghatározott jogi keretek között – a felmerülő problémákat kezeljük.

A jó rend közös megtartása közös érdekünk, elsősorban a békés együttélés kulcsa. Éppen ezért a Képviselő-testület úgy döntött, hogy a rendelet megalkotása előtt bemutatja Önöknek a szabályozandó kérdések körét és lehetőséget biztosít arra, hogy véleményezzék azokat.

A fentiek alapján tisztelettel kérjük a következő oldalon található táblázat alapos áttekintését, melyben összefoglaltuk a szabályozni kívánt (illetve már eddig is szabályozott) előírásokat. Ezek a közösségi együttélés szabályait fogják jelenteni, melyek megszegése esetén az új, tervezett rendelet már a bírságolás jogintézményét is megteremti.

Amennyiben a szabályozással kapcsolatban észrevétele van, vagy esetleg további szabályozási elemre is javaslatot tenne, akkor azt kérjük, tegye meg 2016. január 15-ig, a következő elérhetőségeken:

* Posta cím: 2090 Remeteszőlős, Vénusz u. 8-10.
* Telefonon: +36-26-355-293
* Drótpostán: [igazgatas@remeteszolos.hu](mailto:igazgatas@remeteszolos.hu)

A Képviselő-testület ezen vélemények ismeretében kívánja a rendeletet megalkotni és a szankciókat kialakítani.

A közösségi együttélés szabályairól szóló rendelet a közös életünk szabályait fogja rögzíteni, ezért reméljük, hogy az új jogszabály közmegegyezés alapján születhet meg, természetesen a meglévő jogi kereteken belül.

Az alábbiakban összefoglaljuk a tervezett (és már meglévő, de nem bírságolható) szabályelemeket, a magasabb rendű jogszabályi elemek bemutatásával. A bemutatás szemle jellegű.

|  |  |  |  |  |  |
| --- | --- | --- | --- | --- | --- |
| **Szabályelem** | **Magasabb szintű rendelkezések** | | **Önkormányzati rendelkezések** | | **Szabályozható-ság** |
| **Jogszabály** | **Rendelkezés** | **Helyi rendelet** | **Rendelkezés** |
| ***EBTARTÁS*** | | | | | |
| Veszélyeztetés kutyával | Szabálysértés-ről szóló 2012. évi II. tv. | Tilos a kutyát:   * belterületen felügyelet nélkül közterületre bocsátani, kóborolni hagyni * természeti területen póráz nélkül elengedni * tömegközlekedési eszközön szájkosár és póráz nélkül szállítani * veszélyes ebet nem zárt területen tartani, illetve az ingatlan bejáratán figyelmeztető táblát kell kihelyezni | a jogszabályi változások miatt vissza kellett vonni | - | helyi rendelettel nem szabályozható |
| Ebek által okozott közterületi szennyezés | Szabálysértés-ről szóló 2012. évi II. tv. | A felügyelet alatt álló állat által okozott szennyezést meg kell szüntetni. | Környezetvéde-lemről szóló 10/2006.  (XII.18.) önkorm. rend. | A szennyezés eltávolításáról az eb tulajdonosa (sétáltatója) köteles gondoskodni. | helyi rendelettel szabályozható (környezet-védelmi alapon) |
| ***INGATLANOK TISZTÁNTARTÁSA*** | | | | | |
| Épület, kerítés tisztántartása |  |  | Környezetvéde-lemről szóló 10/2006. (XII.18.) önkorm. rendelet | Évente két alkalommal a falazat és kerítés le-takarítása szükséges | helyi rendelettel szabályozható (környezet-védelmi alapon) |
| Ingatlan tisztántartása |  |  | Telek tisztántartása, gyommentesítés, közterületre kinyúló ágak lenyesése |
| Ingatlan építése |  |  | Építési terület és közvetlen környezetének tisztántartása |
| ***INGATLANOKON ÜLTETETT NÖVÉNYZET*** | | | | | |
| Fák ültetése | 346/2008. (XII.30.) Korm. rendelet a fás szárú növények védelméről | Telepítés feltételei:   * emberi életet, egészséget nem veszélyeztethet * közlekedést nem akadályozhat * meglévő építményekben kárt nem okozhat * invazív fajta nem ültethető * ültetésnél a közművek védőtávolságait figyelembe kell venni   Használat feltételei:   * gondoskodás a fenntartásról * gondoskodás a veszélyes részek eltávolításáról * lehulló részeit össze kell gyűjteni * közművezetéktől távol kell tartani   Kivágás feltételei   * Közterületen csak jegyzői engedéllyel lehetséges |  | Elvi lehetőség a szabályozásra, környezetvédelmi szempontból:   * kivágás jegyzői enge-délyhez kötése, 15 cm átmérő fölött (kivéve gyümölcsfa) * pótlási kötelezettség előírása * közterületen jegyzői engedéllyel ültethető   Elvi lehetőség a szabályozásra, építés-rendészeti szempontból:   * építéshez kapcsolódó kivágás engedélyhez kötése * építéshez kapcsolódó pótlási kötelezettség előírása | A magán-ingatlanon elhelyezkedő fák kivágásának jegyzői engedélyhez kötése jelenleg jogi vizsgálat tárgyát képezi, az összetett jogi környezet miatt. |
| Fa kivágás | Környezetvé-delemről szóló 1995. évi LIII. törvény | * a fák védelme érdekében tulajdonjogot korlátozó előírásokat határozhat meg |  |
| ***INGATLANOK ELŐTTI KÖZTERÜLET TISZTÁNTARTÁSA*** | | | | | |
| Ingatlan előtti közterület tisztántartása | 1/1986. (II. 21.) ÉVM-EüM együttes rendelet | * Ingatlan előtti járda tisztántartása, síkosságmentesítése (1 m) * Ingatlan előtti zöldterület rendben tartása (úttestig) * Ingatlan előtti árok tisztántartása | Környezetvéde-lemről szóló 10/2006. (XII.18.) önkorm. rendelet | * Ingatlan előtti közterület tisztántartása (kaszálás, síkosságmentesítés, stb.) az úttestig * Ingatlan előtti árok tisztántartása * ingatlanról kinövő ág, bokor visszavágása | helyi rendelettel szabályozható (környezetvédelmi alapon) |
| Ingatlan előtti közterület síkosság-mentesítése | 1/1986. (II. 21.) ÉVM-EüM együttes rendelet | * Ingatlan előtti járda, kapubehajtó síkosság-mentesítése (1 m) | Környezetvéde-lemről szóló 10/2006. (XII.18.) önkorm. rendelet | * Ingatlan előtti járda, kapubehajtó síkosság-mentesítése (1 m) * Ingatlan előtti parkolóhely síkosság-mentesítése * Hórakás közútra, kapubejáróba, közmű-elemre nem helyezhető * Kijuttatott síkosság-mentesítő anyag mennyisége 40g/m2 | helyi rendelettel szabályozható (környezetvédelmi alapon |
| Egyéb szabályok | Közúti közlekedésről szóló 1988. évi I. tv. | Közutat és tartozékait beszennyezni, megrongálni tilos | Környezet-védelemről szóló 10/2006. (XII.18.) önkorm. rend. | * Közutat és tartozékait beszennyezni, megron-gálni tilos * Takarításból keletkező mosóvizet közterületre kihelyezni tilos * Szállítás, tárolás vagy rakodás során a közte-rületet szennyezni tilos * Gépjármű üzemeltetése során a közterületen keletkezett szennyeződést el kell távolítani | helyi rendelettel szabályozható (környezetvédelmi alapon |
| ***HULLADÉK KÉRDÉSKÖRE*** | | | | | |
| Hulladék  szállítás | 2012. évi CLXXXV. törvény a hulladékról | * kötelező jelleggel igénybe veendő szolgáltatás * A hulladékot gyűjtőedényzetben kell gyűjteni * díjhátralék behajtója a NAV | Hulladékgazdál-kodás rendjéről szóló 2/2014. (I.28.) önk. rendelet | * a törvényben leírtak teljesítése * jogosult a szelektív sziget használatára * jogosult a zöldhulladék, a házhozmenő szelektív hulladék és a lomtalanítás szolgáltatás igénybevételére | helyi rendelettel szabályozható |
| Köztéri szemetesek alkalmazása | Közúti közlekedésről szóló 1988. évi I. tv. | * Csak a közterületen keletkezett hulladék helyezhető el. | 2/2014. (I.28.) önk. rendelet | * csak a közterületen keletkezett hulladékot lehet elhelyezni | helyi rendelettel szabályozható |
| ***ZAJVÉDELEM*** | | | | | |
| Zajvédelem | 27/2008. (XII. 3.) KvVM-EüM r. a környezeti zaj- és rezgés-terhelési határ-értékekről | * Zajvédelmi határértékek megállapítása * zajvédelmi időszakok (nappal, éjjel) meghatározása | Zajártalom elleni védekezésről szóló 16/2011. (X.24.) önk. rend. | * éjjeli időszakban sza-badtéri rendezvény csak engedéllyel tartható * Építés, kertfenntartási munkák 8-17 óra (H-P) ill. 8-12 óra (SZ) végezhetők | helyi rendelettel szabályozható |
| ***TÜZELÉS*** | | | | | |
| Szabadtéri égetés | 54/2014. (XI.5.) BM rendelet | Szabadtéri égetés tilos, kivéve ha önkorm. rendelet megengedi | kerti hulladék égetéséről szóló 15/2011. (X.24.) önk. r. | * Csak Márc. 15 – ápr. 15. és okt. 15. – nov. 15. között lehet égetni, hétköznap 8-17h között * Közterületen tilos égetni | helyi rendelettel szabályozható |
| ***PIROTECHNIKAI ESZKÖZÖK HASZNÁLATA*** | | | | | |
| Petárda használat | 173/2011. (VIII.24.) Korm. r. | * Használata tilos, kivéve dec. 31.18h és január 1. 6h között |  |  | helyi rendelettel nem szabályozható |